Pifagor

Doly ady: Pifagor Samosskiý(Samosly) (Pythagoras of Samos)

(b. e. ön takmynan 570-500) – gadymy grek akyldary, dini we syýasy işgäri,pifagoreizmi esaslandyryjy. Pifagor barada her hili rowaýatlar ýaýrap, şolarda ol pähimli adam, bütin antiki we Ýakyn Gündogar ylmynyň mirasdary, “gudratly” adam hökmünde
suratlandyrylýar. Ol ilki Samos adasynda ýaşaýar, soňra rehimsiz hökümdar Polikratyň syýasy garşydaşy bolany üçin,
Günorta Italiýadaky Kroton şäherine gidýär. Pifagor şol şäherde öz yzyna eýerijileriň ýapyk dini soýuzyny esaslandyrýar, olar Pifagora “keramatly” ynsan hökmünde hormat goýupdyrlar.

Matematika babatda bolsa geometrik subutnamalaryň yzygiderli girizilmegini, gönüçyzykly figuralaryň planimetriýasynyň gurulmagyny, meňzeşlikler baradaky taglymatyň döredilmegini, onuň ady dakylan teoremanyň (Pifagoryň teoremasynyň) subut edilmegini, başga-da köp zatlary Pifagoryň ady bilen baglanyşdyrýarlar. Pıfagory iň köp tanadan öňe sürmesi Pifagoryň teoremasydyr. Pifagor we onuň okuwçylary matematika we sanlara ynanypdyrlar.

Çeşme: Türkmen Sowet Ensiklopediýasy,

Tom 7, sah.92


Kategoriýa:Alymlar
Kategoriýa:Gadymy Gresiýanyň astronomlary
Kategoriýa:Gadymy Gresiýanyň matematikleri
Kategoriýa:Gadymy Gresiýanyň filosoflary
Kategoriýa:Naturfilosoflar
Kategoriýa:Pedagoglar